S-455/2008

Mál þetta, sem dómtekið var 26. september sl. er höfðað með ákæru útgefinni af lögreglustjóranum á Selfossi 26. ágúst 2008 á hendur S-kk-þgf A-kk-þgf B-kk-þgf, kt. 000000-0000, Eyravegi 48, Selfossi og Í-kk-þgf A-kk-þgf H-x-x Æ-kk-þgf, kt. 000000-0000, Stapagötu 20, Keflavík

„fyrir hegningarlagabrot framin í Sveitarfélaginu Árborg og höfuðborgarsvæðinu, að kvöldi 2. október 2007 og að morgni hins 3. október, eftir að ákærðu struku frá Fangelsinu að Litla Hrauni Eyrarbakka, fyrrnefnd kvöld.

I. gegn ákærðu báðum fyrir þjófnað

Með því að hafa skömmu eftir áðurnefnt strok frá Litla Hrauni, í sameiningu brotist inn í hesthús við Stekkjarvað 9 á Eyrarbakka, með því að spenna upp glugga á norðurhlið hússins og stela þaðan kuldaskóm, bleikum vettlingum og svörtu skrautsverði. Hinir þjófstolnu munir fundust síðan á innbrotavettvangi að Suðurbraut 2, sbr. ákærulið II.

Telst brot ákærðu varða við 1. mgr. 244. gr. almennra hegningarlaga nr. 19, 1940.

II. gegn ákærðu báðum fyrir þjófnað

með því að hafa síðar sama kvöld í sameiningu brotist inn í vinnuskúr við Suðurbraut 2, í Tjarnarbyggð í Árborg, með því að brjóta tvær rúður í vinnuskúrnum og stela þaðan grænum vinnustígvélum, vinnuvettlingum og dökkbláum kraftvinnugalla auk þess sem ákærðu skrifuðu með blýant á vegg vinnuskúrsins „takk fyrir okkur, strokufangar á Litla Hrauni“. Hinir þjófstolnu munur fundust síðar við leit í bifreiðinni ZX-224, sbr. ákærulið IV.

Telst brot ákærðu varða við 1. mgr. 244. gr. almennra hegningarlaga nr. 19, 1940.

III. gegn ákærða S-kk-þgf fyrir þjófnað

með því að hafa, aðfaranótt miðvikudagsins 3. október 2007, farið inn í íbúðarhúsið að Stekkum í Árborg og stolið 2 vegabréfum er voru í úlpuvasa í anddyri íbúðarhússins, en umrædd vegabréf fundust við öryggisleit á ákærða eftir handtöku hans, síðar sama dag.

Telst brot ákærðu varða við 1. mgr. 244. gr. almennra hegningarlaga nr. 19, 1940.

IV. gegn ákærðu báðum fyrir nytjastuld

með því að hafa skömmu síðar heimildarlaust tekið bifreiðna ZX-224 þaðan sem hún stóð á bifreiðarstæði við Stóru Sandvík í Árborg og hagnýta sér hana sameiginlega til aksturs allt fram til þess að ákærðu voru handteknir síðar sama dag. Við öryggisleit eftir umrædda handtöku fundust kveikjuláslyklar bifreiðarinnar á ákærða S-kk-þgf.

Telst brot ákærðu varða við 1. mgr. 259. gr. almennra hegningarlaga nr. 19, 1940

V. gegn ákærða S-kk-þgf fyrir þjófnað

með því að hafa skömmu síðar farið inn í bifreiðina ST-758 þar sem hún stóð á bifreiðarstæði við Stóru Sandvík IV í Árborg og stela úr bifreiðinni Eurocard innkaupakorti frá Fasteignamati ríkisins, en umrætt greiðslukort fannst við öryggisleit á ákærða eftir handtöku hans, síðar sama dag.

Telst brot ákærðu varða við 1. mgr. 244. gr. almennra hegningarlaga nr. 19, 1940

VI. gegn ákærðu báðum fyrir fjársvik

með því að hafa, snemma morguns, miðvikudaginn 3. október 2007, í sameiningu notað hið þjófstolna greiðslukort er frá greinir í ákærulið V, í heimildarleysi til kaupa á matvörum og sígarettum, samtals að fjárhæð kr. 1.767, í verslun 10-11 við Staðarberg í Hafnarfirði.

Telst brot ákærðu varða við 1. mgr. 248. gr. almennra hegningarlaga nr. 19, 1940.

Þess er krafist að ákærðu verið dæmdir til refsingar.

Einkaréttarkrafa

Í málinu gerir 10-11 Hraðkaup ehf., kt. 000000-0000, kröfu um að ákærðu verði með dómi gert að greiða skaðabætur að fjárhæð kr. 1.767 vegna ákæruliðar VI ásamt vöxtum samkvæmt 8. gr. vaxtalaga frá tjónsdegi, en síðan dráttarvaxta samkvæmt 9. gr. vaxtalaga að liðnum mánuði frá birtingu kröfunnar til greiðsludags.“

Af hálfu ákærða S-kk-ef A-kk-ef er þess krafist að hann verði dæmdur til vægustu refsingar sem lög leyfa. Þá er og krafist hæfilegrar þóknunar til verjanda.

Af hálfu ákærða Í-kk-ef A-kk-ef H-x-x er þess krafist að honum verði ekki gerð sérstök refsing vegna máls þessa. Að öðrum kosti er þess krafist að hann verði dæmdur til vægustu refsingar. Þá verði dæmd hæfileg þóknun vegna starfa verjanda á rannsóknarstigi og fyrir dómi.

Ákærðu hafa báðir viðurkennt fyrir dómi að hafa gerst sekir um þá háttsemi sem þeim er gefin að sök í ákæru. Telst sannað með játningum þeirra, og fram komnum sakargögnum að öðru leyti, að þeir eru sekir um þá háttsemi sem þar er lýst og telst þar réttilega færð til refsiákvæða.

Ákærði S-kk-nf A-kk-nf hefur frá árinu 2003 hlotið sjö dóma, aðallega fyrir fjölmarga nytjastuldi og þjófnaði, en þó einnig m.a. fyrir fjársvik, hylmingu, líkamsárás, eignaspjöll, umferðarlagabrot og brot gegn fíkniefnalöggjöf. Þannig var ákærði dæmdur til að sæta fangelsi í 18 mánuði hinn 23. febrúar 2007, fangelsi í 21 mánuð hinn 12. júlí 2007 og fangelsi í 1 mánuð hinn 21. september 2007. Við ákvörðun refsingar ákærða nú verður það metið honum til refsilækkunar að hann hefur játað brot sín greiðlega. Til refsiþyngingar horfir hins vegar að hann hefur áður í fjölmörg skipti gerst sekur um auðgunarbrot og nytjastuldi. Þá voru sum brotin framin í félagi við annan og eitt brotanna lýtur að innbroti í íbúðarhús. Ákveðst refsing ákærða, með vísan til 2. mgr. 70. gr., 71. gr., 72. gr., 77. gr. og 255. gr. almennra hegningarlaga, fangelsi í 8 mánuði.

Sakaferill ákærða Í-kk-ef A-kk-ef nær aftur til ársins 2004 en það ár gekkst hann undir sektargreiðslu fyrir fíkniefnabrot. Hinn 31. janúar 2007 gekkst hann aftur undir sektargreiðslu vegna slíks brots. Þá var ákærði, hinn 11. desember 2007, dæmdur til sektargreiðslu í Kaupmannahöfn vegna skemmdarverka. Ákærða hafði þá nokkru áður, eða með dómum Héraðsdóms Reykjaness 12. júlí og 10. ágúst 2007, verið gert að sæta fangelsi í alls 31 mánuð og 15 daga fyrir þjófnaði, tilraun til þjófnaðar, fjársvik, rán, nytjastuldi á bifreiðum, stórfelld eignaspjöll, fíkniefna- og umferðarlagabrot. Var dómum þessum áfrýjað til Hæstaréttar og var sakfelling ákærða þar staðfest að langmestu leyti. Var refsing hans þar þyngd í 3 ára fangelsi. Framangreindir dómar Héraðsdóms Reykjaness hafa því ítrekunaráhrif á þau þjófnaðar- og fjársvikabrot sem ákærði hefur nú verið sakfelldur fyrir. Til refsilækkunar er horft til greiðrar játningar ákærða. Að þessu virtu, og með vísan til 2. mgr. 70. gr., 71. gr., 77. gr. og 255. gr. almennra hegningarlaga, þykir refsing ákærða hæfilega ákveðin fangelsi í 6 mánuði.

Ákærðu hafa báðir fallist á að greiða skaðabótakröfu að fjárhæð 1.767 krónur sem 10-11 Hraðkaup ehf. hafa gert í málinu og verða þeir dæmdir til að greiða hana að óskiptu með vöxtum eins og greinir í dómsorði.

Ákærði S-kk-nf A-kk-nf greiði þóknun skipaðs verjanda síns, G-kvk-ef S-kvk-ef A-kvk-ef héraðsdómslögmanns, 95.000 krónur að meðtöldum virðisaukaskatti, vegna meðferðar málsins fyrir dómi og þóknun G-kk-ef Æ-kk-ef S-kk-ef hæstaréttarlögmanns, 41.832 krónur að meðtöldum virðisaukaskatti, vegna réttargæslu á rannsóknarstigi.

Ákærði Í-kk-nf A-kk-nf greiði þóknun skipaðs verjanda síns, H-kk-ef I-kk-ef hæstréttarlögmann, 95.000 krónur að meðtöldum virðisaukaskatti, vegna meðferðar málsins fyrir dómi og 82.942 krónur að meðtöldum virðisaukaskatti, vegna réttargæslu á rannsóknarstigi.

D Ó M S O R Ð

Ákærði, S-kk-nf A-kk-nf B-kk-nf, sæti fangelsi í 8 mánuði.

Ákærði, Í-kk-nf A-kk-nf H-x-x Æ-kk-nf, sæti fangelsi í 6 mánuði.

Ákærðu greiði óskipt 1.767 krónur til 10-11 Hraðkaupa ehf. ásamt vöxtum skv. 8. gr. laga um vexti og verðtryggingu nr. 38/2001 frá 3. október 2007 til 26. september 2008 en með dráttarvöxtum skv. 1. mgr. 6. gr. frá þeim degi til greiðsludags.

Ákærði S-kk-nf A-kk-nf greiði þóknun skipaðs verjanda síns, G-kvk-ef S-kvk-ef A-kvk-ef héraðsdómslögmanns, 95.000 krónur að meðtöldum virðisaukaskatti, vegna meðferðar málsins fyrir dómi og þóknun G-kk-ef Æ-kk-ef S-kk-ef hæstaréttarlögmanns, 41.832 krónur að meðtöldum virðisaukaskatti, vegna réttargæslu á rannsóknarstigi.

Ákærði Í-kk-nf A-kk-nf greiði þóknun skipaðs verjanda síns, H-kk-ef I-kk-ef hæstréttarlögmanns, 95.000 krónur að meðtöldum virðisaukaskatti, vegna meðferðar málsins fyrir dómi og 82.942 krónur að meðtöldum virðisaukaskatti, vegna réttargæslu á rannsóknarstigi.

Á-kk-nf M-kk-nf